Գոթֆրիդ Գրաֆի կառուցած մյուս՝ Կաթնաղբյուր գյուղում գտնվող 526,9 քմ պանրագործարանը եւ 80.000 քմ հողամասը 2006թ. ձեռք է բերել Երեւան քաղաքի բնակիչ Անդրանիկ Խաչատրյանը: 2006թ. սեպտեմբերին սեփականատերը հիմնել է «Կալինինոյի Գրաֆ Գոտլիբ Պանրագործարան» ՍՊԸ-ն (նույնն է՝ Գոթֆրիդ Գրաֆ- Ս.Պ.): Այս գործարանը մոտ 5 տարի աշխատել է, սակայն այստեղ շվեյցարական պանիր չեն արտադրել: 2014թ. հուլիսին Լոռու մարզի ընդհանուր իրավասության դատարանի որոշմամբ «Կալինինոյի Գրաֆ Գոտլիբ Պանրագործարան» ՍՊԸ-ն սնանկ է ճանաչվել: ՍՊԸ-ի սնանկության գործով կառավարչին պահանջներ են ներկայացրել թվով 2 պարտատերեր՝ «Յունիբանկ» ՓԲԸ-ն, որի պահանջը եղել է 190.007.95 ԱՄՆ դոլար եւ 23.271.294.8 դրամ, եւ Ֆինանսների նախարարության Վանաձորի ՏՀՏ-ն՝ 3.957.650 դրամ պահանջով: